# N 13, 679 Du viste oss veien til livet

**Tekst:** Anne M. Brodal 1976

**Melodi:** Asbjørn Myksvoll 1979

### Stikkord: Kjærlighet og tjeneste

## Bakgrunn

Anne M. Brodal. Tidligere journalist, har jobbet i Bibelselskapet. Kjent som «Pus Brodal», speider og speiderleder. Har også skrevet «Har du gått og vasset klissvåt gjennom regnet»

Det ble utlyst en melodikonkurranse i forbindelse med at den forrige salmeboka, som kom i 1985, skulle lages. Melodien av Asbjørn Myksvoll kom da inn, og ble vurdert som den beste.

## Tilnærminger

* **Se på TV**

**NB!** Følg med på NRK1 søndag morgen, ca. kl 09:10. Da synges salmen av Lys våken-barn!

* **Murer**

Dere kan bygge en liten mur med enkle murstein. Sett et lys bak og se hva som skjer. Lyset skimter gjennom de minste sprekker ...

Dette kan gjøres i felleskap: Barna får hver sin stein og få lov til sette den fra seg med tanke på noe de synes er tung og vanskelig. Man kan også skrive lapp og legge imellom steinene. Slik kan muren bygges i felleskap. Så kan alle barn tenne et lys bak muren mens det bes en bønn eller barna tenker på noe som «lyser opp livet».

Etterpå kan dere se på hvordan murer er nevnt i salmen. «Makt som kan sønderslå murer», hvilken makt er ment? Og hvilke murer? «De murer vi reiste i frykt», hvilken mur er ment her? Og hvordan kan frykt reiser murer? Hvordan sprenges murene? Hva kan vi gjøre for å sprenge murer?

* **Melodikonkurranse**

**NB!** Kan med fordel gjøres før barna har hørt melodien som står i salmeboka

Tenk dere at dere er komponister, og får denne salmeteksten. Den skal stå i en salmebok, men mangler melodi. Hvordan vil dere gå frem? Se på teksten, dere kan godt velge et eller flere vers. Hvilken stemning vil dere fange? Hva slags rytme ligger allerede i teksten? Dersom dere har mulighet til det, kan en eller flere ha et komponistverksted, der dere sammen med en musiker i et egnet rom som vi kaller «komponisthula», komponerer en melodi. Når salmen er ferdig kan den fremføres for de andre. Har dere opptaksmuligheter, eller rett og slett en mobil, kan dere også gjøre et lydopptak eller filme salmen, og vise salmen til de andre.